Sep 08,2018
ఎస్కార్ట్‌ నుంచి డ్రైవర్‌ రహిత ట్రాక్టరు
న్యూఢిల్లీ: వ్యవసాయ, నిర్మాణ ఉపకరణాల తయారీ సంస్థ ఎస్కార్ట్‌ అన్నదాతలకు సౌకర్యవంతంగా కొంత సౌకర్యవంతంగా ఉండేందుకు గాను డ్రైవరు రహిత ట్రాక్టర్లను భారత మార్కెట్లోకి ఆవిష్కరించింది. వ్యవసాయానికి సాంకేతికతను జోడించే ప్రయత్నంలో భాగంగా ఈ ఆటోమేటెడ్‌ ట్రాక్టర్‌ను మార్కెట్లోకి తీసుకు వచ్చినట్టుగా ఆయన తెలిపారు. ఈ డ్రైవర్‌లెస్‌ ట్రాక్టర్‌ను ఆపరేట్‌ చేసేందుకు మైక్రోసాఫ్ట్‌, రిలయన్స్‌ జియో, ట్రింబుల్‌, సంవర్ధన మదర్‌సన్‌ గ్రూప్‌ వంటి సాఫ్ట్‌వేర్‌ కంపెనీలతో జతకట్టినట్లు సంస్థ పేర్కొంది. ఎస్కార్ట్‌ గ్రూప్‌ ఎండీ నిఖిల్‌ నందా మాట్లాడుతూ.. ఈ స్మార్ట్‌ ట్రాక్టర్‌ రైతన్నసాయం లేకుండానే మొబైల్‌ సందేశాల ఆదారంగా కృత్రిమ మేథ ఆధారంగా దుక్కి దున్నడం, విత్తనాలు చల్లడం వంటి పనులు చేస్తుందని తెలిపారు. రానున్న రెండేళ్లలో అధిక సంఖ్యలో ఈ ట్రాక్టర్లను అందుబాటులోకి తెచ్చేందుకు ప్రయత్నాలు చేస్తున్నట్టుగా ఆయన వివరించారు.
మీ స్నేహితులకు రికమెండ్ చెయ్యండి